CELEX: 62010FN0065
Language: da
Date: 2010-08-06 00:00:00
Title: Sag F-65/10: Sag anlagt den 6. august 2010 — Mata Blanco mod Kommissionen

23.10.2010   
            
            
               DA
            
            
               Den Europæiske Unions Tidende
            
            
               C 288/73
            
         
      Sag anlagt den 6. august 2010 — Mata Blanco mod Kommissionen
      (Sag F-65/10)
      ()
      (2010/C 288/138)
      Processprog: fransk
      
         Parter
      
      
         Sagsøger: José Manuel Mata Blanco (Bruxelles, Belgien) (ved avocats L. Levi og A. Blot)
      
         Sagsøgt: Europa-Kommissionen
      
         Søgsmålets genstand og beskrivelse af tvisten
      
      Annullation af EPSO’s afgørelse om ikke at opføre sagsøgeren på reservelisten i forbindelse med den interne udvælgelsesprøve »COM/INT/OLAF/09/AD10 — Fuldmægtige, der er specialiserede i bekæmpelse af svig« samt af reservelisten og alle de afgørelser, der er truffet på grundlag heraf.
      
         Sagsøgerens påstande
      
      
                  —
               
               
                  Annullation af EPSO’s afgørelse af 11. maj 2010, som efter fornyet undersøgelse stadfæster EPSO’s afgørelse af 9. maj 2010 om ikke at opføre sagsøgeren på reservelisten i forbindelse med den interne udvælgelsesprøve »COM/INT/OLAF/09/AD10 — Fuldmægtige, der er specialiserede i bekæmpelse af svig«.
               
            
                  —
               
               
                  Annullation af reservelisten for den interne udvælgelsesprøve »COM/INT/OLAF/09/AD10 — Fuldmægtige, der er specialiserede i bekæmpelse af svig«, for så vidt som sagsøgerens navn ikke er opført herpå, og af alle de afgørelser, der er truffet på grundlag heraf.
               
            
                  —
               
               
                  Sagsøgte tilpligtes i medfør af foranstaltninger med henblik på sagens tilrettelæggelse (jf. artikel 55 i Rettens procesreglement) at fremlægge de kriterier, som udvælgelseskomitéen har anvendt til den mundtlige prøve, de spørgsmål, som udvælgelseskomitéen stillede sagsøgeren i forbindelse med den mundtlige prøve og en kopi af udvælgelseskomitéens arbejdsnotat vedrørende nævnte mundtlige prøve sammen med de kriterier, der blev anvendt ved rettelsen af spørgsmålene.
               
            
                  —
               
               
                  Europa-Kommissionen tilpligtes at betale sagens omkostninger.